
DR 30.7.2018                                                               61                    

 
Ini adalah satu bukti yang menunjukkan bahawa sistem pengawalan sempadan 

yang kita ada ini di tahap yang tidak memuaskan. Walaupun begitu, saya yakin dan percaya, 
jabatan dan agensi yang telah ditugaskan ini telah berusaha sedaya upaya untuk 
melaksanakan tugas yang telah dipertanggungjawabkan kepada mereka.  

Oleh itu, bagi menyahut seruan Yang di-Pertuan Agong supaya kesejahteraan 
rakyat Baginda, bukan rakyat negara lain, saya ingin mencadangkan agar pengawalan 
sempadan Malaysia diperketat dan dikemaskinikan sistem di semua jabatan dan agensi 
keselamatan negara yang melibatkan sempadan.  

Ini kerana kemasukan pendatang asing tanpa izin ke negara kita ini, walaupun 
sebabnya adalah permintaan yang tinggi oleh pengusaha-pengusaha kilang dan juga 
kontraktor-kontraktor perkhidmatan dan pembinaan kerana kos buruh yang lebih murah 
apabila dibandingkan dengan buruh tempatan. Walaupun begitu, kita mesti melihat kepada 
perkara pelaksanaan pengawalan supaya ia benar-benar berkesan di bawah Akta Imigresen 
1959/63 (Pindaan 2002) berkaitan dengan hukuman pengambilan pekerja asing untuk dilihat 
benar-benar berkesan dalam menghalang pengambilan pekerja-pekerja asing yang tidak 
diperlukan di Malaysia ini.  

Seterusnya, saya ingin untuk mengambil maklum supaya dilihat kepada prosedur 
temu duga kemasukan iaitu melibatkan Universiti Pertahanan Nasional Malaysia dan Maktab 
Tentera Diraja kerana satu surat telah dihantar pada 23 Jun 2018 yang lalu kepada Exco 
Pelaksanaan Syariah, Pendidikan dan Pengajian Tinggi, Terengganu oleh seorang 
mahasiswa berkenaan dengan prosedur temu duga Universiti Pertahanan Nasional Malaysia 
dan Maktab Tentera Diraja.  

Surat itu meluahkan rasa tidak puas hati apabila dikatakan temu duga yang 
dijalankan ini sungguh mengaibkan dan bertentangan dengan budaya masyarakat timur, 
Asia, masyarakat Melayu dan Islam serta juga bangsa-bangsa lain di negara kita. Di antara 
prosedur yang dijalankan adalah berbogel beramai-ramai dan juga berbogel itu di hadapan 
staf perubatan wanita dan disuruh melakukan beberapa aktiviti seperti pumping, melompat-
lompat dan juga yang tidak sepatutnya disebut di sini.  

Tambahan lagi, Kor Agama Angkatan Tentera (KAGAT) juga terpaksa melalui 
proses yang sama. Kadangkala kemaluan mereka juga disentuh oleh staf-staf perempuan 
tersebut. Kita mempunyai kira-kira 5,000 graduan perubatan setiap tahun yang dikeluarkan 
oleh universiti yang dinyatakan oleh akhbar Berita Harian bertarikh 5 September 2017. 
Soalan saya, adakah sudah tidak ada lagi staf perubatan lelaki bagi mengendalikan prosedur-
prosedur temu duga ini?  

Walaupun begitu, saya pohon dari maklumat yang dimaklumkan dari luahan surat 
ini supaya diambil perjalanan untuk dilihat dan kalau perlu kepada pembaikpulihan yang 
sangat mustahak bagi menghormati masyarakat timur, masyarakat Asia dan juga termasuk 
dari kalangan bangsa kita sendiri sama ada Cina, India, Melayu dan apatah lagi ia melibatkan 
orang-orang Islam.  

Seterusnya, yang akhir yang juga saya pohon supaya melihat kepada isu tempatan 
di Dungun. Pertama, dalam peluang yang saya ada ini saya hendak ucapkan tahniah kepada 
atlet berbasikal kelahiran Dungun, anak jati Dungun, Azizulhasni Awang yang telah berjaya 
sekali lagi mengharumkan nama negara di persada dunia dengan merangkul emas dalam 
Piala Trek China 2018 pada 27 Julai 2018 yang lalu... [Dewan tepuk] Kejayaan yang sangat 
banyak yang telah dicapai oleh Azizulhasni Awang dalam acara yang melaluinya, kita dapati 
pada tahun 2009 di Poland, mendapat pingat perak, tahun 2010 di Denmark iaitu juga pingat 
perak, tahun 2015 gangsa, tahun 2016 di Rio Olimpik, Brazil pingat gangsa, tahun 2017 emas 
dan tahun 2018 di China juga emas.  

Persoalan saya ialah, apakah ada apa-apa sumbangan daripada kerajaan untuk 
anak muda yang sangat hebat dan cemerlang yang telah mengharumkan nama negara ini? 
Juga kalau boleh, diadakan satu skim untuk atlet-atlet kita yang ada potensi untuk menaikkan 
nama negara supaya kita boleh membantu mereka apabila sampai kepada tahap mereka 
boleh menjadikan nama negara kita ini masyhur dengan sebab usaha yang telah mereka 
ambil.  

 

 



Ini adalah satu bukti yang menunjukkan bahawa sistem pengawalan sempadan. yang kita ada ini di tahap yang tidak memuaskan. Walaupun begitu, saya yakin dan percaya, jabatan dan agensi yang telah ditugaskan ini telah berusaha sedaya upaya untuk melaksanakan tugas yang telah dipertanggungjawabkan kepada mereka. Oleh itu, bagi menyahut seruan Yang di-Pertuan Agong supaya kesejahteraan rakyat Baginda, bukan rakyat negara lain, saya ingin mencadangkan agar pengawalan sempadan Malaysia diperketat dan dikemaskinikan sistem di semua jabatan dan agensi keselamatan negara yang melibatkan sempadan. Ini kerana kemasukan pendatang asing tanpa izin ke negara kita ini, walaupun sebabnya adalah permintaan yang tinggi oleh pengusaha-pengusaha kilang dan juga kontraktor-kontraktor perkhidmatan dan pembinaan kerana kos buruh yang lebih murah apabila dibandingkan dengan buruh tempatan. Walaupun begitu, kita mesti melihat kepada perkara pelaksanaan pengawalan supaya ia benar-benar berkesan di bawah Akta Imigresen 1959/63 (Pindaan 2002) berkaitan dengan hukuman pengambilan pekerja asing untuk dilihat benar-benar berkesan dalam menghalang pengambilan pekerja-pekerja asing yang tidak diperlukan di Malaysia ini. Seterusnya, saya ingin untuk mengambil maklum supaya dilihat kepada prosedur temu duga kemasukan iaitu melibatkan Universiti Pertahanan Nasional Malaysia dan Maktab Tentera Diraja kerana satu surat telah dihantar pada 23 Jun 2018 yang lalu kepada Exco Pelaksanaan Syariah, Pendidikan dan Pengajian Tinggi, Terengganu oleh seorang mahasiswa berkenaan dengan prosedur temu duga Universiti Pertahanan Nasional Malaysia dan Maktab Tentera Diraja. Surat itu meluahkan rasa tidak puas hati apabila dikatakan temu duga yang dijalankan ini sungguh mengaibkan dan bertentangan dengan budaya masyarakat timur, Asia, masyarakat Melayu dan Islam serta juga bangsa-bangsa lain di negara kita. Di antara prosedur yang dijalankan adalah berbogel beramai-ramai dan juga berbogel itu di hadapan staf perubatan wanita dan disuruh melakukan beberapa aktiviti seperti pumping, melompat- lompat dan juga yang tidak sepatutnya disebut di sini. Tambahan lagi, Kor Agama Angkatan Tentera (KAGAT) juga terpaksa melalui proses yang sama. Kadangkala kemaluan mereka juga disentuh oleh staf-staf perempuan tersebut. Kita mempunyai kira-kira 5,000 graduan perubatan setiap tahun yang dikeluarkan oleh universiti yang dinyatakan oleh akhbar Berita Harian bertarikh 5 September 2017. Soalan saya, adakah sudah tidak ada lagi staf perubatan lelaki bagi mengendalikan prosedur- prosedur temu duga ini?. Walaupun begitu, saya pohon dari maklumat yang dimaklumkan dari luahan surat ini supaya diambil perjalanan untuk dilihat dan kalau perlu kepada pembaikpulihan yang sangat mustahak bagi menghormati masyarakat timur, masyarakat Asia dan juga termasuk dari kalangan bangsa kita sendiri sama ada Cina, India, Melayu dan apatah lagi ia melibatkan orang-orang Islam. Seterusnya, yang akhir yang juga saya pohon supaya melihat kepada isu tempatan di Dungun. Pertama, dalam peluang yang saya ada ini saya hendak ucapkan tahniah kepada atlet berbasikal kelahiran Dungun, anak jati Dungun, Azizulhasni Awang yang telah berjaya sekali lagi mengharumkan nama negara di persada dunia dengan merangkul emas dalam Piala Trek China 2018 pada 27 Julai 2018 yang lalu... [Dewan tepuk] Kejayaan yang sangat banyak yang telah dicapai oleh Azizulhasni Awang dalam acara yang melaluinya, kita dapati pada tahun 2009 di Poland, mendapat pingat perak, tahun 2010 di Denmark iaitu juga pingat perak, tahun 2015 gangsa, tahun 2016 di Rio Olimpik, Brazil pingat gangsa, tahun 2017 emas dan tahun 2018 di China juga emas. Persoalan saya ialah, apakah ada apa-apa sumbangan daripada kerajaan untuk anak muda yang sangat hebat dan cemerlang yang telah mengharumkan nama negara ini? Juga kalau boleh, diadakan satu skim untuk atlet-atlet kita yang ada potensi untuk menaikkan nama negara supaya kita boleh membantu mereka apabila sampai kepada tahap mereka boleh menjadikan nama negara kita ini masyhur dengan sebab usaha yang telah mereka ambil.